**ΔΗΜΟΤΙΚΟ ΣΧΟΛΕΙΟ ΤΣΕΡΙΟΥ Β΄**

**ΚΩΔΙΚΑΣ ΣΥΜΠΕΡΙΦΟΡΑΣ ΚΑΙ ΔΕΟΝΤΟΛΟΓΙΑΣ**

**Ενώνουμε δυνάμεις, γινόμαστε καλύτεροι κάθε μέρα**



**Ευγένεια, Σεβασμός, Υπευθυνότητα, Πρόοδος**

**για ένα καλύτερο μέλλον**

**Σχολική χρονιά 2024-2025**

**Σεβασμός - Ευγένεια**

* Συμπεριφέρομαι με ευγένεια. Χρησιμοποιώ τις ευγενικές λέξεις:
**Καλημέρα, ευχαριστώ, παρακαλώ, συγγνώμη**.
* Είμαι ενεργός και προσεκτικός ακροατής.
* Σηκώνω το χέρι μου όταν θέλω να μιλήσω και μιλώ μόνο όταν μου δώσει το λόγο ο δάσκαλος/ η δασκάλα μου.
* Εργάζομαι γρήγορα, προσεκτικά και σιωπηλά ακολουθώντας τις οδηγίες των δασκάλων μου.
* Κρατώ το επίπεδο της φωνής μου χαμηλό.
* Έχω αυτοπειθαρχία και αυτοέλεγχο, σεβόμενος τον εαυτό μου, τους συμμαθητές και τους δασκάλους μου.
* Μετακινούμαι ήσυχα, χωρίς να τρέχω στους διαδρόμους και στην αυλή.
* Το διάλειμμα παίζω ήρεμα με όλα τα παιδιά σεβόμενος τη διαφορετικότητα.
* Προστατεύω το περιβάλλον μου και προσέχω τη σχολική περιουσία.

**Υπευθυνότητα**

* Το πρωί έρχομαι έγκαιρα στο σχολείο (7:30 – 7:45) φορώντας τη μαθητική μου στολή.
* Έχω πάντα μαζί μου όλα τα απαραίτητα που θα χρειαστώ για τα μαθήματα της μέρας (βιβλία, τετράδια, κασετίνα κ.ά.).
* Είμαι συνεπής με τις υποχρεώσεις μου και διαβάζω όλα τα μαθήματα μου.
* Περιμένω τη σειρά μου, με υπομονή, στο κυλικείο.
* Φροντίζω για την ατομική μου καθαριότητα.
* Διατηρώ την τάξη μου και τους χώρους του σχολείου μας καθαρούς.
* Χρησιμοποιώ τους κάδους ανακύκλωσης.

**Χρυσός Κανόνας:**

**Συμπεριφέρομαι στους άλλους όπως θα ήθελα να συμπεριφέρονται οι άλλοι σε μένα!!**

**Ακολουθώντας τους κανόνες γινόμαστε καλύτεροι κάθε μέρα και επιβραβευόμαστε!**

**Τήρηση του κώδικα – Αμοιβές**

Οι δάσκαλοι επιβραβεύουν τους μαθητές ανάλογα με τη συμπεριφορά τους και τις εργασίες τους, με διάφορους τρόπους που έχουν συμφωνήσει, πάντα μέσα στα παιδαγωγικά πλαίσια.

**Συνέπειες από τη μη εφαρμογή των κανονισμών** - Για παιδιά που παραβαίνουν συστηματικά τους κανονισμούς του σχολείου, θα εφαρμόζονται διαβαθμισμένα παιδαγωγικά μέτρα ή συνέπειες που προβλέπονται στον **Περί Λειτουργίας των Δημόσιων Σχολείων Δημοτικής Εκπαίδευσης Κανονισμοί του 2024**.

**Επίπεδο 1**, το οποίο εφαρμόζουν οι υπεύθυνοι τμήματος σε συνεργασία, όπου χρειάζεται, με τη διευθυντική ομάδα του σχολείου και περιλαμβάνει τα ακόλουθα:

* Μη λεκτική προειδοποίηση από τον δάσκαλο, για παράδειγμα με το βλέμμα·
* Προφορική ή γραπτή παρατήρηση από τον δάσκαλο·
* Απομάκρυνση για λίγα λεπτά από δραστηριότητες της τάξης ή αλλαγή θέσης·
* Στέρηση προνομίων ή δικαιωμάτων, όπως προβλέπεται στην παράγραφο 7(ε)·
* Ατομική δραστηριότητα αναστοχασμού·
* Δραστηριότητα, όπως για παράδειγμα επαναφορά πρότερης κατάστασης ή απολογία·
* Προφορική και γραπτή, σε κλειστό φάκελο, ενημέρωση του γονέα από τον υπεύθυνο τμήματος·
* Παρατήρηση από τον διευθυντή ιδιαιτέρως ή ενώπιον του γονέα·
* Τακτική παρουσία μαθητή ενώπιον του διευθυντή πρωί ή/και μεσημέρι, για υπενθύμιση της αναμενόμενης συμπεριφοράς ή για αναστοχασμό για την ημέρα·
* Προσωρινή κράτηση αντικειμένων που δεν επιτρέπονται στο σχολείο και παράδοσή τους στον γονέα.

**Επίπεδο 2**, το οποίο εφαρμόζουν οι δάσκαλοι μαζί με τη διευθυντική ομάδα του σχολείου και περιλαμβάνει τα ακόλουθα:

* Αποζημίωση για προξενηθείσα υλική ζημιά στην περιουσία του σχολείου ή/και άλλων, η οποία καταβάλλεται από τον γονέα του μαθητή.
* Κοινωφελή σχολική εργασία κατά τη διάρκεια λειτουργίας του σχολείου, υπό την επίβλεψη δασκάλου που ορίζεται από τον διευθυντή του σχολείου, γίνεται δε προσπάθεια αυτό το παιδαγωγικό μέτρο ή συνέπεια να αποτελεί φυσική συνέπεια της αντικοινωνικής ή αρνητικής συμπεριφοράς του μαθητή.
* Διαδικασία συζήτησης στην παρουσία δασκάλων ή και της διευθυντικής ομάδας του σχολείου και του/των γονέα/ων του μαθητή, με στόχο την κινητοποίηση του μαθητή για βελτίωση της συμπεριφοράς του.
* Παραμονή σε κατάλληλο χώρο κατά τη διάρκεια της ημέρας για μία περίοδο, στην παρουσία του υπευθύνου τμήματος ή άλλου δασκάλου κατά τη διάρκεια δε του χρόνου αυτού ο μαθητής συμμετέχει σε δραστηριότητες με παιδαγωγικό χαρακτήρα.
* Στέρηση συμμετοχής σε σχολικές εκδηλώσεις ή δραστηριότητες για μία περίοδο καθημερινά από μία μέχρι πέντε (5) συνεχόμενες ημέρες.

**ΤΟ ΣΥΜΒΟΛΑΙΟ ΜΑΣ**

**Είμαι ο μαθητής / η μαθήτρια ……………………………………………………………………….
της ………… τάξης του Δημοτικού Σχολείου Τσερίου Β’.**

* **Αποδέχομαι τους πιο πάνω κανονισμούς συμπεριφοράς που με βοηθούν να γίνομαι καλύτερος / η.**
* **Υπόσχομαι να τους εφαρμόζω.**

**Υπογραφή μαθητή / μαθήτριας**

**……………………………………………**

**Υπογραφή γονέα / κηδεμόνα**

**……………………………………………**